慎德居

慎德居又叫大梁屋，座落喺香港新界元朗區十八鄉崇正新村，係客籍印尼華僑梁幹臣起嘅別墅。喺2009年12月18號獲確定係一級歷史建築。

史同建築
梁幹臣原籍廣東梅縣西陽河北鄉大和里，喺1930年買入嘅屋地，喺1934年請咗蕉嶺縣47個泥水師父，用咗兩年幾嘅時間，出咗2萬港元起成。慎德居樓高兩層，佔地千幾平方米，裏面有32個大型房間，外墻用石灰溝水泥起成，大宅正面飾有雕花簷板同壁畫，大門嘅對聯「慎言是則 德行為先」，勉勵後人慎言同培養高尚品德，慎德居係十八鄉唯一重存在嘅墨西哥風格客家大屋。

用途
梁幹臣1957年喺慎德居辦學，提供教育畀村民子弟，直至到1960年附近嘅崇正新村小學落成後停辦。慎德居到今日仍然係村民經常聚集嘅地點。

慎德居

香港一級歷史建築
十八鄉
香港客家建築